El fotógrafo de Mauthausen

El fotógrafo de Mauthausen é un filme español de 2018 dirixido por Mar Targarona. Está protagonizado por Mario Casas, Macarena Gómez e Alain Hernández. Baséase en feitos reais, e conta a historia de Francesc Boix i Campo, un combatente republicano español e fotógrafo que foi internado no campo de concentración de Mauthausen, durante a segunda guerra mundial.

 Sinopse 
Boix é un fotógrafo que despois de loitar no exército republicano durante a guerra civil española, é internado no campo de concentración de Mauthausen. Alí emprega o seu oficio no laboratorio fotográfico das SS para agochar negativos que proben os crimes e abusos que se producen no campo cando remate a guerra. Boix tamén realizou moitas fotografías de Mauthausen trala liberación e foi testemuña nos xuízos de Núremberg.

 Personaxes 
 Mario Casas como Francesc Boix i Campo
 Richard van Weyden como Paul Ricken
 Alain Hernández como Valbuena
 Adrià Salazar como Anselmo Galván
 Eduard Buch como Fonseca
 Stefan Weinert como Franz Ziereis
 Rubén Yuste como Rosales
 Nikola Stojanovic como Bonarewitz
 Frank Feys como Popeye
 Macarena Gómez como Dolores
 Joan Negrié como Lejías 
 Rainer Reniers como Poschacher 
 Marta Hallan como Anna Pointner 
 Dénes Ujlaky como Albert Pointner

 Produción 
A rodaxe, que comezou o 30 de outubro de 2017, levouse a cabo en Terrasa e Budapest. Nesta cidade aproveitáronse os mesmos decorados dun campo que se empregaron no filme O neno co pixama de raias.

O actor Mario Casas perdeu 12 quilos para interpretar o Boix preso.

 Notas 

 Véxase tamén 
 Ligazóns externas 


Categoría:Filmes de 2018
Categoría:Filmes en lingua castelá
Categoría:Filmes en lingua alemá
Categoría:Filmes de España
Categoría:Filmes biográficos
Categoría:Filmes rodados en Terrasa
Categoría:Filmes rodados en Budapest